
DR 31.3.2014 1 

 

MALAYSIA 

DEWAN RAKYAT  

PARLIMEN KETIGA BELAS 

PENGGAL KEDUA  

MESYUARAT PERTAMA  

Isnin, 31 Mac 2014 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Seri Ronald Kiandee)  
mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato’ Shamsul Anuar bin Haji Nasarah [Lenggong] minta Perdana Menteri 

Malaysia menyatakan:  

(a) apakah kerajaan mempunyai rancangan untuk melakukan 
persempadanan semula kawasan pilihan raya; dan  

(b) apakah ada rancangan meminda peraturan supaya melarang 
pengosongan kerusi pilihan raya dilakukan atas alasan peribadi 
atau tidak munasabah.  

Menteri di Jabatan Perdana Menteri [Dato’ Seri Shahidan bin Kassim]: 
Bismillahi Rahmani Rahim. Tuan Yang di-Pertua, untuk makluman Ahli Yang Berhormat, 
kajian semula persempadanan bahagian-bahagian pilihan raya Parlimen dan negeri yang 
berakhir bagi negeri-negeri Tanah Melayu dan Sabah ialah pada 21 Mac 2003. Kita kena 
ingat tarikh itu, 21 Mac 2003. Sehubungan dengannya, tempoh lat lapan tahun seperti yang 
ditetapkan di bawah Perkara 113(2), Perenggan 2, Perlembagaan Persekutuan sepatutnya 
berakhir pada 21 Mac 2011 dan tarikh bermulanya kajian semula itu akan dikira daripada 
tarikh tersiarnya notis yang akan diwartakan menurut seksyen 4, Jadual Ketiga Belas, 
Perlembagaan Persekutuan.  

Namun pada pertengahan tahun 2011, Suruhanjaya Pilihan Raya telah membuat 
keputusan berdasarkan Perkara 113(2), Perenggan (i), Perlembagaan Persekutuan untuk 
melaksanakan kajian semula persempadanan bahagian-bahagian pilihan raya Parlimen dan 
juga negeri bagi negeri-negeri Tanah Melayu dan Sabah dimulakan secara rasmi selepas 
Pilihan Raya Umum Ketiga Belas. Ini mengambil kira tempoh kajian semula 
persempadanan perlu diselesaikan dalam tempoh dua tahun. Sekiranya ia dilaksanakan 
pada tahun 2011, dikhuatiri kajian akan terganggu sekiranya pilihan raya umum berlaku 
dalam tempoh tersebut. Ia akan melangkaui tempoh dua tahun yang ditetapkan oleh 
Perlembagaan Persekutuan. 

Bagi Negeri Sarawak, kajian semula persempadanan bahagian pilihan raya yang 
terakhir ialah pada 10 Jun 2005. Berdasarkan peruntukan Perkara 113(2)(i), Perlembagaan 
Persekutuan, urusan kajian semula persempadanan bagi bahagian pilihan raya Parlimen 
dan negeri bagi negeri Sarawak hanya boleh dilaksanakan pada 10 Jun 2013 iaitu selepas 
cukup tempoh lat lapan tahun, selepas siapnya urusan kajian semula persempadanan 
sebelum ini. Dalam melaksanakan kajian semula persempadanan bahagian-bahagian 
pilihan raya Parlimen dan negeri pada kali ini, SPR telah membuat keputusan untuk 
menjalankan urusan kajian semula persempadanan bahagian-bahagian pilihan raya secara 
serentak bagi semua negeri Tanah Melayu, Sabah dan Sarawak. 

Berhubung dengan cadangan Yang Berhormat agar kerajaan mengambil tindakan 
untuk melarang pengosongan kerusi pilihan raya dilakukan atas alasan peribadi atau tidak 
munasabah, Perlembagaan Persekutuan di bawah Fasal 6, Perkara 48 telah menyatakan 
bahawa seseorang yang meletak jawatan akan hilang kelayakan untuk bertanding selama 
lima tahun bermula dari tarikh pelepasan jawatannya berkuat kuasa. Perletakan jawatan 



MALAYSIA DEWAN RAKYAT PARLIMEN KETIGA BELAS PENGGAL KEDUA MESYUARAT PERTAMA Isnin, 31 Mac 2014 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Seri Ronald Kiandee) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Shamsul Anuar bin Haji Nasarah [Lenggong] minta Perdana Menteri Malaysia menyatakan: (a) apakah kerajaan mempunyai rancangan untuk melakukan persempadanan semula kawasan pilihan raya; dan (b) apakah ada rancangan meminda peraturan supaya melarang pengosongan kerusi pilihan raya dilakukan atas alasan peribadi atau tidak munasabah. Menteri di Jabatan Perdana Menteri [Dato' Seri Shahidan bin Kassim]: Bismillahi Rahmani Rahim. Tuan Yang di-Pertua, untuk makluman Ahli Yang Berhormat, kajian semula persempadanan bahagian-bahagian pilihan raya Parlimen dan negeri yang berakhir bagi negeri-negeri Tanah Melayu dan Sabah ialah pada 21 Mac 2003. Kita kena ingat tarikh itu, 21 Mac 2003. Sehubungan dengannya, tempoh lat lapan tahun seperti yang ditetapkan di bawah Perkara 113(2), Perenggan 2, Perlembagaan Persekutuan sepatutnya berakhir pada 21 Mac 2011 dan tarikh bermulanya kajian semula itu akan dikira daripada tarikh tersiarnya notis yang akan diwartakan menurut seksyen 4, Jadual Ketiga Belas, Perlembagaan Persekutuan. Namun pada pertengahan tahun 2011, Suruhanjaya Pilihan Raya telah membuat keputusan berdasarkan Perkara 113(2), Perenggan (i), Perlembagaan Persekutuan untuk melaksanakan kajian semula persempadanan bahagian-bahagian pilihan raya Parlimen dan juga negeri bagi negeri-negeri Tanah Melayu dan Sabah dimulakan secara rasmi selepas Pilihan Raya Umum Ketiga Belas. Ini mengambil kira tempoh kajian semula persempadanan perlu diselesaikan dalam tempoh dua tahun. Sekiranya ia dilaksanakan pada tahun 2011, dikhuatiri kajian akan terganggu sekiranya pilihan raya umum berlaku dalam tempoh tersebut. Ia akan melangkaui tempoh dua tahun yang ditetapkan oleh Perlembagaan Persekutuan. Bagi Negeri Sarawak, kajian semula persempadanan bahagian pilihan raya yang terakhir ialah pada 10 Jun 2005. Berdasarkan peruntukan Perkara 113(2)(i), Perlembagaan Persekutuan, urusan kajian semula persempadanan bagi bahagian pilihan raya Parlimen dan negeri bagi negeri Sarawak hanya boleh dilaksanakan pada 10 Jun 2013 iaitu selepas cukup tempoh lat lapan tahun, selepas siapnya urusan kajian semula persempadanan sebelum ini. Dalam melaksanakan kajian semula persempadanan bahagian-bahagian pilihan raya Parlimen dan negeri pada kali ini, SPR telah membuat keputusan untuk menjalankan urusan kajian semula persempadanan bahagian-bahagian pilihan raya secara serentak bagi semua negeri Tanah Melayu, Sabah dan Sarawak. Berhubung dengan cadangan Yang Berhormat agar kerajaan mengambil tindakan untuk melarang pengosongan kerusi pilihan raya dilakukan atas alasan peribadi atau tidak munasabah, Perlembagaan Persekutuan di bawah Fasal 6, Perkara 48 telah menyatakan bahawa seseorang yang meletak jawatan akan hilang kelayakan untuk bertanding selama lima tahun bermula dari tarikh pelepasan jawatannya berkuat kuasa. Perletakan jawatan.